ประกาศสำนักงานคณะกรรมการกำกับการซื้อขายสินค้าเกษตรล่วงหน้าประกาศสำนักงานคณะกรรมการกำกับการซื้อขายสินค้าเกษตรล่วงหน้าที่สน ๑๔/๒๕๔๙เรื่องข้อพึงปฏิบัติในการประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า[๑] ตามที่ได้มีการแก้ไขปรับปรุงข้อ ๕แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘ เรื่องหลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๒ กุมภาพันธ์ พ.ศ. ๒๕๔๘ตามประกาศคณะกรรมการกำกับการซื้อขายสินค้าเกษตรล่วงหน้า ที่ กน ๔/๒๕๔๙ เรื่องหลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๓) ลงวันที่ ๑๕ สิงหาคม พ.ศ. ๒๕๔๙ซึ่งทำให้ประกาศสำนักงานคณะกรรมการกำกับการซื้อขายสินค้าเกษตรล่วงหน้า ที่ สน๑๐/๒๕๔๘ เรื่อง ระบบงานและความพร้อมในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๕ กันยายน พ.ศ. ๒๕๔๘ สิ้นสุดลงนั้นเพื่อให้การปฏิบัติงานของผู้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้ามีความเป็นมาตรฐานมีประสิทธิภาพและสอดคล้องกับความในข้อ ๕แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๔/๒๕๔๙ เรื่องหลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๓) ลงวันที่ ๑๕ สิงหาคม พ.ศ. ๒๕๔๙สำนักงานคณะกรรมการกำกับการซื้อขายสินค้าเกษตรล่วงหน้าจึงเห็นควรกำหนดข้อพึงปฏิบัติในการประกอบธุรกิจการซื้อขายล่วงหน้าของนายหน้าซื้อขายล่วงหน้าดังต่อไปนี้แผนการบริหารและแผนการดำเนินงานข้อ ๑นายหน้าซื้อขายล่วงหน้าควรกำหนดแผนการบริหารและแผนการดำเนินงานเป็นลายลักษณ์อักษรเพื่อเป็นแนวทางในการปฏิบัติงานของนายหน้าซื้อขายล่วงหน้าอย่างน้อยในเรื่องดังต่อไปนี้(๑) โครงสร้างองค์กร (OrganizationChart) หน้าที่และความรับผิดชอบของหน่วยงานต่าง ๆ ด้านการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(๒) ระบบปฏิบัติงานด้านการซื้อขายล่วงหน้าโดยอย่างน้อยจะต้องประกอบด้วย(ก) หลักปฏิบัติในการติดต่อและชักชวนลูกค้าและจัดให้มีวิธีการในการประเมินลูกค้าพร้อมทั้งกำหนดขั้นตอนและวิธีการในการพิจารณาการเปิดบัญชีซื้อขายล่วงหน้าและการอนุมัติวงเงินให้แก่ลูกค้าทั้งนี้ในกรณีที่นายหน้าซื้อขายล่วงหน้าจะให้บริการหรือเผยแพร่ข้อมูลเกี่ยวกับการวิเคราะห์การซื้อขายล่วงหน้าแก่ลูกค้าในนามของนายหน้าซื้อขายล่วงหน้านายหน้าซื้อขายล่วงหน้าควรจัดให้มีระบบการวิเคราะห์เกี่ยวกับการซื้อขายล่วงหน้าที่เหมาะสมด้วย(ข) หลักปฏิบัติ วิธีการและขั้นตอนในการรับคำสั่งการส่งคำสั่งและการยกเลิกคำสั่งซื้อขายล่วงหน้า(๓) หลักปฏิบัติในการดูแลเงินและทรัพย์สินของลูกค้า(๔) มาตรการและแนวทางที่ใช้ในการดำเนินงานตลอดจนขั้นตอนและวิธีการในการควบคุมและติดตามให้มีการดำเนินการเพื่อป้องกันความขัดแย้งทางผลประโยชน์ในด้านต่างๆ ดังนี้(ก)การแยกหน่วยงานและบุคลากรที่ปฏิบัติการด้านซื้อขายล่วงหน้า (BackOffice) กับหน่วยงานและบุคลากรที่ให้บริการด้านซื้อขายล่วงหน้า(Front Office) ออกจากกันโดยจัดให้มีระบบการตรวจสอบเพื่อยืนยันความถูกต้องในการปฏิบัติงานระหว่างบุคลากรของหน่วยงานดังกล่าวและต้องไม่มอบหมายให้บุคลากรคนหนึ่งคนใดรับผิดชอบการปฏิบัติงานตลอดกระบวนการในลักษณะที่อาจเป็นช่องทางให้เกิดการทุจริต(ข)ระบบควบคุมดูแลและหลักปฏิบัติในการซื้อขายล่วงหน้าเพื่อตนเองของนายหน้าซื้อขายล่วงหน้า(Proprietary Trading)(ค)ระบบป้องกันการซื้อขายล่วงหน้าของนายหน้าซื้อขายล่วงหน้าและพนักงานที่เป็นการเอาเปรียบลูกค้าหรือเข้าข่ายผิดกฎหมายหรือไม่เหมาะสม(ง) ระบบป้องกันความปลอดภัยของข้อมูลโดยต้องจัดให้มีการรักษาความปลอดภัยที่เพียงพอแก่การป้องกันมิให้บุคคลที่ไม่มีอำนาจหน้าที่เกี่ยวข้องได้ล่วงรู้หรือแก้ไขเปลี่ยนแปลงข้อมูลเกี่ยวกับการปฏิบัติงานที่บุคคลดังกล่าวไม่มีความรับผิดชอบ(๕) ระบบการบริหารความเสี่ยงซึ่งมีขั้นตอนการรายงานความบกพร่องในการบริหารความเสี่ยงให้ผู้บริหารทราบด้วยโดยจัดทำเป็นคู่มือ(๖)ระบบการควบคุมภายในซึ่งมีขั้นตอนและวิธีการในการควบคุมและติดตามให้มีการดำเนินการตามนโยบายและระบบที่วางไว้รวมถึงมีวิธีปฏิบัติเกี่ยวกับการตรวจสอบและการควบคุมภายในและการกำกับดูแลการปฏิบัติงานด้วยการดำเนินการกับลูกค้าข้อ ๒นายหน้าซื้อขายล่วงหน้าควรดำเนินการตามสมควรเพื่อแสดงข้อมูลและหลักฐานเป็นลายลักษณ์อักษรตามความเป็นจริงโดยอย่างน้อยให้ลูกค้าทราบถึงบทบาท หน้าที่และธุรกิจของนายหน้าซื้อขายล่วงหน้าสถานที่ตั้ง ฐานะทางการเงินพนักงานหน่วยงานและหมายเลขโทรศัพท์ที่ลูกค้าสามารถติดต่อได้และองค์กรกำกับดูแลธุรกิจของนายหน้าซื้อขายล่วงหน้าข้อ ๓การขอเปิดบัญชีซื้อขายล่วงหน้าและการทำสัญญาระหว่างนายหน้าซื้อขายล่วงหน้ากับลูกค้านายหน้าซื้อขายล่วงหน้าควรจะมั่นใจได้ว่าลูกค้าเป็นบุคคลเดียวกับที่ปรากฏตามเอกสารและหลักฐานที่ใช้ประกอบการขอเปิดบัญชีซื้อขายล่วงหน้าข้างต้นการบริหารความเสี่ยงข้อ ๔นายหน้าซื้อขายล่วงหน้าควรจัดทำคู่มือเกี่ยวกับแนวทางการบริหารความเสี่ยงที่อาจเกิดขึ้นจากการบริหารการปฏิบัติงาน การดำเนินกิจกรรมและธุรกรรมของนายหน้าซื้อขายล่วงหน้าตามระบบการบริหารความเสี่ยงที่นายหน้าซื้อขายล่วงหน้ากำหนดขึ้นโดยให้มีรายละเอียดในเรื่อง ดังต่อไปนี้(๑)ขั้นตอนการรายงานความบกพร่องในการบริหารความเสี่ยงให้ผู้บริหารรับทราบ(๒)หลักปฏิบัติในการมอบอำนาจให้บุคคลอื่นกระทำการแทนนายหน้าซื้อขายล่วงหน้าหรือการดำเนินการใดๆ ที่จะก่อให้เกิดภาระผูกพันต่อนายหน้าซื้อขายล่วงหน้า(๓)หลักเกณฑ์ในการพิจารณาอนุมัติวงเงินของลูกค้าเพื่อใช้ในการซื้อขายล่วงหน้าให้เหมาะสมกับลูกค้าแต่ละรายทั้งนี้นายหน้าซื้อขายล่วงหน้าควรจะทบทวนระบบการบริหารความเสี่ยงที่นายหน้าซื้อขายล่วงหน้ากำหนดขึ้นให้เป็นปัจจุบันและทันต่อเหตุการณ์อยู่เสมอรวมทั้งปรับปรุงคู่มือเกี่ยวกับแนวทางการบริหารความเสี่ยงให้เป็นไปตามระบบการบริหารความเสี่ยงที่ได้ทบทวนแล้วด้วยข้อ ๕นายหน้าซื้อขายล่วงหน้าควรจัดให้มีหลักเกณฑ์การลงนามผูกพันนิติบุคคลของบุคคลผู้มีอำนาจลงนามผูกพันนิติบุคคลในกิจกรรมต่างๆ ให้ชัดเจนและหากบุคคลดังกล่าวมอบอำนาจให้พนักงานปฏิบัติงานแทนนายหน้าซื้อขายล่วงหน้าควรจัดให้มีหนังสือมอบอำนาจแก่พนักงานผู้รับมอบอำนาจนั้นด้วยการควบคุมดูแลพนักงานข้อ ๖ในการจัดให้มีระบบการควบคุมดูแลและหลักปฏิบัติในการซื้อขายล่วงหน้าของพนักงานของนายหน้าซื้อขายล่วงหน้ารวมทั้งคู่สมรสและบุตรที่ยังไม่บรรลุนิติภาวะนายหน้าซื้อขายล่วงหน้าควรกำหนดให้พนักงานรวมทั้งคู่สมรสและบุตรที่ยังไม่บรรลุนิติภาวะดังกล่าวซื้อขายล่วงหน้าผ่านตนเองเท่านั้นหากพนักงานของนายหน้าซื้อขายล่วงหน้าแจ้งแก่นายหน้าซื้อขายล่วงหน้าว่าตนเองรวมทั้งคู่สมรสและบุตรที่ยังไม่บรรลุนิติภาวะตามวรรคหนึ่งประสงค์จะซื้อขายล่วงหน้าผ่านนายหน้าซื้อขายล่วงหน้ารายอื่นนายหน้าซื้อขายล่วงหน้าที่พนักงานรายนั้นสังกัดควรจัดให้มีวิธีการในการควบคุมดูแลการซื้อขายล่วงหน้าผ่านนายหน้าซื้อขายล่วงหน้ารายอื่นของพนักงานรวมทั้งคู่สมรสและบุตรที่ยังไม่บรรลุนิติภาวะดังกล่าวการจัดการข้อมูลข้อ ๗นายหน้าซื้อขายล่วงหน้าควรจัดระบบการจัดการข้อมูลตามแนวทางต่อไปนี้(๑)มีระบบที่ทำให้มั่นใจได้ว่าการจัดการข้อมูลของนายหน้าซื้อขายล่วงหน้ามีประสิทธิภาพและสามารถประมวลผลข้อมูลได้อย่างถูกต้องและทันเหตุการณ์(๒)มีระบบการรายงานข้อมูลที่มีความสำคัญต่อการบริหารงานของนายหน้าซื้อขายล่วงหน้า เช่นข้อมูลเกี่ยวกับสถานะการดำเนินงาน ฐานะการเงินความเสี่ยงที่อาจเกิดขึ้นในการประกอบธุรกิจให้ผู้บริหารได้รับทราบเพื่อให้สามารถนำข้อมูลดังกล่าวไปใช้ในการบริหารงานของนายหน้าซื้อขายล่วงหน้าได้อย่างมีประสิทธิภาพและทันต่อเหตุการณ์(๓)มีระบบการเตือนภัยล่วงหน้าเกี่ยวกับการดำรงฐานะทางการเงินของนายหน้าซื้อขายล่วงหน้า(early warning system)เพื่อให้นายหน้าซื้อขายล่วงหน้ามีเวลาที่เพียงพอในการเตรียมการหรือดำเนินการใด ๆในการจัดสรรเงินทุนหรือแก้ไขปัญหาการดำรงฐานะทางการเงินที่อาจจะเกิดขึ้นจากความเสี่ยงในการประกอบธุรกิจการรักษาความปลอดภัยของข้อมูลข้อ ๘นายหน้าซื้อขายล่วงหน้าควรจัดระบบการรักษาความปลอดภัยของข้อมูลตามแนวทางต่อไปนี้(๑) มีระบบการจัดเก็บข้อมูลเอกสารหลักฐานและรายงานต่าง ๆ ให้มีความปลอดภัยและมีประสิทธิภาพและมีระบบสำรองข้อมูลและแผนฉุกเฉินในการกู้ข้อมูลที่จัดเก็บในสิ่งบันทึกข้อมูลทางอิเล็กทรอนิกส์(๒)กำหนดรหัสผ่านในการเข้าถึงข้อมูลที่จัดเก็บในสิ่งบันทึกข้อมูลทางอิเล็กทรอนิกส์และจำกัดการทราบรหัสผ่านดังกล่าวเฉพาะเจ้าหน้าที่ที่มีอำนาจหน้าที่เกี่ยวข้องเท่านั้น(๓)กำหนดระบบควบคุมการเบิกหรือใช้เอกสารแบบฟอร์มที่เกี่ยวกับการซื้อขายล่วงหน้าหรือการเบิกจ่ายเงินเช่น เช็ค ใบยืนยันการซื้อขายล่วงหน้า ใบเสร็จรับเงินและใบแสดงยอดทรัพย์สินของลูกค้าคงเหลือ เป็นต้นและเมื่อมีการยกเลิกแบบฟอร์มดังกล่าวควรมีการประทับตราแสดงการยกเลิกให้ชัดเจนด้วย(๔) ไม่ให้พนักงานลูกค้าหรือบุคคลอื่นใดที่ไม่เกี่ยวข้อง เข้าไปในพื้นที่ที่ใช้ส่งคำสั่งซื้อขายล่วงหน้าการกำกับดูแลและตรวจสอบการปฏิบัติงานข้อ ๙นายหน้าซื้อขายล่วงหน้าควรจัดระบบการกำกับดูแลและตรวจสอบการปฏิบัติงานตามแนวทางต่อไปนี้(๑)กำหนดแผนและวิธีปฏิบัติในการกำกับดูแลและตรวจสอบการปฏิบัติงานของนายหน้าซื้อขายล่วงหน้าให้ชัดเจนโดยควรให้ครอบคลุมถึงการดำเนินธุรกิจทั้งหมดและผ่านความเห็นชอบจากคณะกรรมการบริษัทหรือคณะกรรมการบริหารรวมทั้งให้รายงานผลการกำกับดูแลและตรวจสอบโดยตรงต่อคณะกรรมการบริษัทคณะกรรมการบริหาร หรือคณะกรรมการอื่นที่ได้รับมอบหมายจากคณะกรรมการบริษัท(๒) ปรับปรุงแก้ไขการปฏิบัติงานตามข้อสังเกตหรือประเด็นที่หน่วยงานกำกับดูแลการปฏิบัติงานหรือหน่วยงานตรวจสอบภายในตรวจพบโดยทันทีพร้อมทั้งติดตามการดำเนินการปรับปรุงแก้ไขดังกล่าวจรรยาบรรณข้อ ๑๐นายหน้าซื้อขายล่วงหน้าควรกำหนดจรรยาบรรณของพนักงานที่ชัดเจนเป็นลายลักษณ์อักษรโดยจรรยาบรรณดังกล่าวควรรวมถึงการรับทรัพย์สินหรือประโยชน์ตอบแทนใด ๆ จากลูกค้าหรือบุคคลอื่นของพนักงานอันเนื่องมาจากการปฏิบัติหน้าที่ด้วยข้อ ๑๑ประกาศนี้ไม่กระทบกระเทือนหรือมีผลเป็นการเปลี่ยนแปลงแก้ไขประกาศอื่นใดของสำนักงานคณะกรรมการกำกับการซื้อขายสินค้าเกษตรล่วงหน้าที่ใช้บังคับอยู่ในเรื่องต่างๆ ดังกล่าวข้างต้นประกาศณ วันที่ ๒๕ ตุลาคม พ.ศ. ๒๕๔๙ชัยพัฒน์สหัสกุลเลขาธิการคณะกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๕พฤศจิกายน ๒๕๕๒นันท์นภัสร์/ตรวจ๕พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๕๘ ง/หน้า ๒๕/๒๘ ตุลาคม ๒๕๕๒